Me pēnei ana te kōrero e tautoko ana ngā kōrero a te mema nō Te Waipounamu me te kī atu i te mea he rerekē tō rātou nei kīanga mō Matariki. Ko aku nei whanauka mai i tētahi atu mauka ko tō rātou nei ingoa e whai ana rātou ko te whetū ko Puaka. Kei te whakaaro ake o tātou nei whanaunga e whai ana ki raro i te maunga Tītōhea e kīia nei ko Puanga. I te mea mēnā ka noho koe ki te maunga he rerekē tō takiwā, mēnā ka noho koe te whārua he rerekē tō takiwā, mēnā ka noho koe ki tātahi he rerekē anō tō takiwā, i te mea nā tō taiao anō i kōrerohia ki te ngākau o te tangata ki te ngākau o te hapori. 